Lehetőség vagy veszély egy fenntarthatósági védjegy használata?
2026-04-16 08:30 - 10:30 UTC | Corvin Dumaszínház, Budapest, Corvin sétány 1/b, 1082
MI VÁRHATÓ AZ ESEMÉNYEN?

Szeptembertől új korszak kezdődik a zöld állítások és védjegyek világában. Az EU Empowering Consumers for the Green Transition Directive (ECGT) szigorúbb keretet ad annak, mit és hogyan lehet fenntarthatósági üzenetként kommunikálni. A kérdés már nem az, hogy van-e címke a terméken, hanem az, hogy a mögötte álló rendszer megfelel-e a „független harmadik fél” követelményének, átlátható-e a struktúra, és jogilag is védhető-e az állítás.

A HSP Network áprilisi szakmai reggelijén azt járjuk körül, mit jelent mindez a gyakorlatban a tanúsítások és vállalati kommunikáció szintjén. Szó lesz többek között a B Corp, az EU Ecolabel, az FSC rendszereiről, az akkreditált audit és a szakértői validáció közötti különbségről, valamint a kommunikációs kockázatokról – az általános zöld állításoktól az offset-alapú klímasemlegességig.

A kerekasztal-beszélgetés auditor, védjegytulajdonosi, vállalati, kommunikációs és fogyasztói nézőpontot ültet egy asztalhoz, az interaktív blokkban pedig a résztvevők saját védjegyeiket és zöld állításaikat is tesztelhetik egy ECGT-checklist mentén. A cél, hogy közösen tisztábban lássunk, és kézzelfogható kapaszkodókkal, konkrét következő lépésekkel menjünk haza.

Túléli a védjegyed a szeptembert? Április 16-án kiderül.

VENDÉGEINK

Felvezető előadás: Lévai Gábor, a HSP Network szakmai vezetője

Kerekasztal-beszélgetés résztvevői:

Haraszti Anikó, a Tudatos Vásárlók Egyesületének elnöke

Kovács Dávid Gábor, a Terraetica Kft. alapítója

Fóris Babett, Magyar Telekom Nyrt. kamarai jogtanácsosa, doktorandusz

Kulcsár Ildikó, Natur Cleaning ügyvezetője

Az eseményen való részvétel a HSP Network aktív tagjai számára ingyenes (regisztrációhoz kötött), de minden érdeklődő számára nyitva áll a jegyvásárlás lehetősége.

Regisztráció az eseményre

Esemény részletei:

Esemény dátuma:

Esemény helyszíne:

Szervező:

Így beszélj vállalati döntéshozókhoz nonprofitként
2026-04-23 15:00 - 16:45 | Online tér (Zoom)
Szerencsére ma már egyre több vállalat keresi, hogyan tud valódi társadalmi és környezeti ügyekhez kapcsolódni. A kérdés nem az, hogy van-e nyitottság, hanem az, hogy hogyan talál egymásra a nonprofit és a vállalati oldal. Ebben segít a Business Fest és a Scale Impact nonprofitoknak szóló webinárja.

A Scale Impact számos olyan céggel dolgozik, akik elkötelezettek a jó ügyek mellett. A tapasztalatunk mégis az, hogy a kapcsolódás gyakran elmarad. Nem szándék hiánya, hanem a szemlélet és a kommunikáció különbsége miatt.

A Business Fest Jövőépítők program (ha még nem adtad be pályázatodat, itt megteheted) felkészítése során most megnyitjuk az első webinárt minden nonprofit szervezet számára, akik szeretnének egyenrangú partnerként megszólítani vállalatokat – akár rendezvényen, akár azon kívül.

A webináron abban segítünk, hogy:– megtaláld azokat a cégeket, akiknek valóban fontos az az ügy, amin dolgozol,– megértsd, hogyan gondolkodnak a vállalatok, és mit keresnek egy első beszélgetésben vagy akár egy standnál,– úgy fogalmazd meg az üzenetedet, hogy egyértelmű legyen: megoldást kínálsz egy problémára,– röviden és érthetően tudd bemutatni a szervezetedet döntéshozóknak.

Külön foglalkozunk azzal is, hogyan tudod az ESG-t közös nyelvként használni, és hogyan kapcsolódik a te munkád a vállalatok társadalmi és környezeti céljaihoz.

A gyakorlati részben minden résztvevő elkészíti saját 3 mondatos vállalati pitch-ét, amit bármilyen helyzetben használni tud.

A webinár végére nem csak egy üzeneted lesz, hanem egy következő lépésed is: hogyan vidd tovább ezt a gondolkodást, és hogyan készülj fel tudatosan a vállalati kapcsolódásokra.

A cél, hogy megtaláld azokat a partnereket, akikhez valóban kapcsolódsz, és úgy tudd megszólítani őket, hogy ez számukra is egyértelmű legyen. Akár a Business Festre, akár más nagyrendezvényre készülsz, érdemes tudatosan dolgozni azon, hogy a lehető leghatékonyabb legyen a szervezeted jelenléte.

Ha szeretnél cégekkel együtt dolgozni, és ehhez tudatosabban, partnerként szeretnél jelen lenni, ez a webinár neked szól.

Esemény részletei:

Esemény dátuma:

Esemény helyszíne:

Szervező:

Így lesz a standodból kapcsolódási pont vállalatokkal
2026-05-07 15:00 - 16:45 | Online tér (Zoom)
Egyre több nonprofit szervezet kap lehetőséget arra, hogy rendezvényeken, kiállítóként találkozzon vállalatokkal. Ez valódi esély új kapcsolatok és együttműködések elindítására.

A tapasztalat mégis az, hogy sokszor elmarad az eredmény: a látogatók elsétálnak, nem állnak meg, és nem alakulnak ki érdemi beszélgetések – különösen a vállalati döntéshozókkal.

A kérdés az, hogy mi történik a standodnál, és mennyire tudatosan építed fel a jelenlétedet.

Ebben segít a Business Fest és a Scale Impact nonprofitoknak szóló felkészítő webinárja.A Jövőépítők Liget kiállítói pályázatára április 6-ig tudsz jelentkezni, a webinár azonban a pályázattól függetlenül mindenki számára nyitott és ingyenes, regisztrációhoz kötött.

A második alkalom fókusza, hogy olyan standot és jelenlétet tervezz, ami bevonz, aktivál és beszélgetéseket indít el.

A webináron azt járjuk körül, hogyan:– alakíts ki vizuális megjelenést, ami irányítja a figyelmet és megállítja a látogatókat– tervezz olyan aktivitást, ami odavonzza és ott tartja az embereket– indíts beszélgetést és vond be a látogatókat természetes módon– értsd meg, mit keres egy vállalat egy ilyen helyzetben, és hogyan tudsz ehhez kapcsolódni– építs fel egy tudatos standműködést, ahol minden elem a kapcsolódást szolgálja

Szó lesz arról is, hogyan illeszkedik a standod egy nagyobb rendezvény rendszerébe, és hogyan tudsz tudatosan építeni a látogatói útvonalakra és a forgalomra.

A gyakorlati részben végiggondolod a saját standkoncepciódat: mivel vonzod be a látogatókat, és hogyan teremtesz helyzeteket, ahol valódi beszélgetések indulnak el.

A webinár végére egy világos működési képed lesz arról, hogyan építed fel a jelenlétedet, és hogyan hozol létre valódi kapcsolódási pontokat vállalatokkal.

Ha szeretnéd, hogy a következő rendezvényeden ne csak jelen legyél, hanem valódi kapcsolódások induljanak el, ez a webinár neked szól.

Esemény részletei:

Esemény dátuma:

Esemény helyszíne:

Szervező:

HVG Impact Talks
2026-05-13 09:00 - 17:00
Az Impact Talks első magyar konferencia, ahol a fenntarthatóság nem compliance, hanem működési kiválóság. Egy nap a mérhető hatásokról, modellváltásról, gyakorlati megvalósításokkal.

Miért formabontó az Impact Talks konferencia?

Az Impact Talks azt a kérdést teszi fel, amit egyre több boardroom már nem tud elkerülni: mennyit ér – és mennyibe kerül – a természet? Mennyibe kerül a biodiverzitás csökkenése? Mit áraz már ma a befektetői világ? És mit kell tenned 2026-ban, ha 2027-re nem akarsz lemaradni?

Regeneratív értékteremtés, körforgásos üzleti modellek a designtól a bevételig, Scope 3 beszállítói végrehajtás és hatásalapú beszerzés – valódi számokkal, működő esettanulmányokkal.

A Scale Impact szakmai együttműködésével megvalósuló Impact Talks gyakorlati workshopjai segítenek döntéssé formálni a természeti kockázatot: melyik beszállítóval kezdesz, mit alakítasz át a termékedben, és hogyan lesz a fenntarthatóságból mérhető üzleti előny.

Az Impact Talks 2026 délutáni programjában egy dedikált szekciót szentelünk a hatásalapú (impact) közbeszerzés és vállalati vásárlás témájának. Ennek keretében 8-10 magyar civil szervezet és/vagy társadalmi vállalkozás rövid, 3 perces pitch előadással mutatkozhat be 200–250 vállalati vezető, fenntarthatósági és pénzügyi szakember előtt.

Ez nem szimpla bemutatkozó lehetőség. A pitch session célja, hogy a jelenlévő vállalati döntéshozókat konkrét együttműködési lehetőségekhez juttassa — és a civil/szociális szférát közelebb vigye az üzleti közbeszerzési folyamatokhoz. Ha érdekel a pályázati lehetőség, látogass el a pályázati oldalra!

Részletes programért és kedvezményes jegyvásárlási lehetőségekért látogass el a rendezvény honlapjára!

Esemény részletei:

Esemény dátuma:

Esemény helyszíne:

Szervező:

Kapcsolatépítés rendezvényen: beszélgetéstől az együttműködésig
2026-05-14 15:00 - 16:45 | Online tér (Zoom)
Sok nonprofit szervezet ma már tudatosan készül rendezvényekre: megszólítja a látogatókat, beszélgetéseket indít, és nyitott a vállalati kapcsolatokra.

Ez egy fontos lépés.

A kihívás általában ott jelenik meg, hogy ezek a beszélgetések ritkán vezetnek tovább. Nem tiszta, mi a következő lépés, meddig érdemes elvinni egy találkozást, és hogyan lehet egy első kapcsolódásból valódi együttműködést építeni.

Egy vállalati kapcsolat nem egy beszélgetés alatt születik meg. Egy folyamat eredménye: az első találkozástól a bizalomépítésen át az első közös lépésekig, majd a hosszabb távú együttműködésig.

A kérdés az, hogy ezt a folyamatot mennyire tudatosan építed fel.

Ebben segít a Business Fest és a Scale Impact nonprofitoknak szóló felkészítő webinárja.A Jövőépítők Liget kiállítói pályázatára április 6-ig tudsz jelentkezni, a webinár azonban a pályázattól függetlenül mindenki számára nyitott és ingyenes, regisztrációhoz kötött.

A harmadik alkalom fókusza, hogy hogyan építs fel egy ilyen kapcsolatépítési utat: mit csinálsz a beszélgetés közben, hogyan zárod le, és hogyan viszed tovább a rendezvény után.

A webináron azt járjuk körül, hogyan:– határozd meg, mit tekintesz sikeres kimenetnek egy rendezvényen– vezesd a beszélgetést úgy, hogy kiderüljön a valódi kapcsolódási lehetőség– azonosítsd a releváns szereplőket és döntéshozókat– adj egyértelmű következő lépést a beszélgetés végén– gyűjts és rendszerezz kontaktokat úgy, hogy később is használhatók legyenek– építs fel tudatos utánkövetést, ami továbbviszi a kapcsolatot

Szó lesz arról is, hogy mikor érdemes egy beszélgetést lezárni egy konkrét egyeztetéssel, és mikor fontos inkább egy következő lépést előkészíteni.

A gyakorlati részben minden résztvevő végiggondolja a saját kapcsolatépítési útját: hogyan jut el az első beszélgetéstől a bizalomépítésen át az együttműködésig.

A webinár végére egy átlátható működési logikád lesz arról, hogyan építesz tudatosan vállalati kapcsolatokat rendezvényeken.

Ha szeretnéd, hogy a beszélgetéseid ne álljanak meg az első találkozásnál, hanem elinduljanak egy valódi együttműködés felé, ez a webinár neked szól.

Esemény részletei:

Esemény dátuma:

Esemény helyszíne:

Szervező:

Lehet-e nem-választani? Fenntarthatósági paradoxonok a vállalati gyakorlatban
2026-05-28 07:30 - 11:00 | Corvin Dumaszínház, Budapest, Corvin sétány 1/b, 1082
MI VÁRHATÓ AZ ESEMÉNYEN?

A fenntarthatósági szakemberek mindennapjai egyre gyakrabban arról szólnak, hogyan lehet egyszerre két, egymásnak feszülő irányba mozdulni.

Stabilitás és változás. Beszállítói lojalitás és átláthatósági követelmény. Rövid távú árbevétel és hosszú távú átállás. A szabványok megmondják, mit kell jelenteni; arról, hogyan kell dönteni, amikor mindkét válasz egyszerre fáj és egyszerre szükséges, jellemzően hallgatnak.

A HSP Network májusi szakmai reggelijén három nemzetközi esettanulmányon keresztül járjuk körül, hogyan kezelik a vezető vállalatok ezeket a paradoxonokat. Szó lesz a Dong Energy 13 éves átalakulásáról az Ørsted-té (E – környezeti dimenzió), a Starbucks és a FairTrade ellentétes filozófiájáról a kávé-értéklánc igazságosságában (S – társadalmi dimenzió), valamint a Siemens 2007-es korrupciós válságát követő ötéves reputáció-helyreállításról (G – kormányzási dimenzió). A három eset egy közös elemzési keretet ad: a paradoxon-mátrixot, amellyel időszakról időszakra válik láthatóvá a feszültség szerkezete és kezelésének dinamikája.

A reggeli második felében ezt a keretet a résztvevők saját szakmai dilemmáikra alkalmazzák kiscsoportos asztali munkában – iparágilag kevert összeállításban, a HSP-csapat által facilitálva. Az asztalok kimenetét HSP-anyaggá szerkesztjük: 1-2 kiválasztott eset publikálható mini-esettanulmányként megjelenik a HSP Network weboldalán, a résztvevők kreditként szerepelnek benne. A cél, hogy a tagok ne csak elemzési szókincset kapjanak, hanem a saját megoldatlan dilemmájukra a konkrét következő lépéseket is.

Te mit kezdesz a paradoxonjaiddal? Május 28-án közösen feltérképezzük!

VENDÉGEINK

Vezető előadó: Koterle Gábor, ESG tanácsadó és fenntarthatósági szakértő

Co-facilitátor: Lévai Gábor, a HSP Network szakmai vezetője

Az eseményen való részvétel a HSP Network aktív tagjai számára ingyenes (regisztrációhoz kötött), de minden érdeklődő számára nyitva áll a jegyvásárlás lehetősége.

Regisztráció az eseményre

Esemény részletei:

Esemény dátuma:

Esemény helyszíne:

Szervező:

Fenntartható Beszerzésért Díj 2026 és beszállítói lánc menedzsment tanulságok
2026-06-12 14:00 - 15:30
Online tájékoztató webinárium a pályázati feltételekről, bírálati szempontokról és a fenntartható beszállítói lánc menedzsment aktuális kihívásairól, a HVG Impact Talks 2026 tanulságairól, gondolatairól

Esemény részletei:

Esemény dátuma:

Időpont: 2026. június 12. péntek, 14:00–15:30

Helyszín: online webinárium

Részvétel: díjmentes, de regisztrációhoz kötött

A Fenntartható Beszerzésért Díj célja, hogy láthatóvá tegye és elismerje azokat a vállalati és szervezeti gyakorlatokat, amelyek a beszerzési döntéseken, beszállítói kapcsolatokon és értéklánc-menedzsmenten keresztül járulnak hozzá a fenntarthatóbb, felelősebb és ellenállóbb gazdaság működéséhez.

A 2026-os pályázati időszak megnyitása alkalmából online webináriumot szervezünk, ahol bemutatjuk a díj idei pályázati feltételeit, a bírálati folyamatot és a zsűri értékelési szempontjait. Az alkalom lehetőséget ad arra is, hogy az érdeklődők közvetlenül kérdezzenek a zsűri tagjaitól, valamint korábbi nyertesektől és a fenntartható beszerzés területén aktív szakemberektől.

A webinárium második részében összefoglaljuk a HVG Impact Talks 2026 fenntartható beszállítói lánc menedzsment workstreamjének legfontosabb tanulságait is: milyen dilemmákkal, lehetőségekkel és gyakorlati lépésekkel találkoznak ma a vállalatok, amikor a fenntarthatóságot nemcsak saját működésükben, hanem beszállítói kapcsolataikban is érvényesíteni szeretnék.

A webinárium fő témái:

a Fenntartható Beszerzésért Díj 2026 pályázati időszakának megnyitása;

a pályázati feltételek, kategóriák és benyújtási tudnivalók bemutatása;

a bírálati szempontok és a zsűri által keresett jó gyakorlatok ismertetése;

kérdések és válaszok a zsűri tagjaival és korábbi nyertesekkel;

a HVG Impact Talks 2026 beszállítói lánc menedzsment workstreamjének fő tanulságai;

gyakorlati inspirációk azoknak, akik pályázni szeretnének, vagy fejlesztenék fenntartható beszerzési működésüket.

Házigazda:

Fertetics Mandy, a Fenntartható Beszerzésért Díj zsűrijének elnöke, a HVG Impact Talks 2026 fenntartható beszállítói menedzsment workstreamjének szakmai vezetője

Meghívott vendégek:

Südy György, a Fenntartható Beszerzésért Díj alapítója és zsűritag

Lévai Gábor, zsűritag, a HSP Network egyik alapítója és a HVG Impact Talks 2026 kurátora

További vendégek felkérés alatt, köztük korábbi díjazottak és a fenntartható beszerzés gyakorlati szakértői.

Az eseményt mindazoknak ajánljuk, akik pályázni szeretnének a Fenntartható Beszerzésért Díjra, vagy szeretnék jobban megérteni, hogyan válhat a beszerzés a fenntarthatósági teljesítmény, a beszállítói együttműködés és az üzleti ellenállóképesség egyik kulcsterületévé.

Csatlakozz hozzánk június 12-én, és ismerd meg, milyen jó gyakorlatokat keres a zsűri, milyen tanulságokat hozott a HVG Impact Talks szakmai párbeszéde, és hogyan lehet a fenntartható beszerzésből valódi vállalati értékteremtés.

Fenntartható Beszerzésért Díj 2026 – webinarárium regisztrációTeljes névCégnévBeosztásKíváncsi vagyok a részletekre!*E-mail cím megadásával elfogadod az adatkezelési tájékoztatót. Adataidat a Scale Impact, az általa működtetett HSP Network, a bszerzes.hu és az Alternate Tanácsadó Kft. is kezeli a regisztráció céljából.

További információ: Fenntartható Beszerzésért Díj hivatalos oldala

LEAP a gyakorlatban – Természettel kapcsolatos kockázatok és lehetőségek azonosítása
2026-07-16 15:00 - 16:30 | Online tér (Zoom)
MIRŐL SZÓL A WEBINÁR?

A LEAP (Locate, Evaluate, Assess, Prepare) a természettel kapcsolatos üzleti kockázatok és lehetőségek azonosítására szolgáló, TNFD által kidolgozott módszertan.

A webinárium két célt követ:

1. A résztvevők megértsék, mi a LEAP, és miért releváns a saját vállalkozásukra nézve – üzleti kockázat és szabályozási megfelelés szempontjából egyaránt.

2. El tudják kezdeni alkalmazni: a három fő fázison (Lokalizálás, Értékelés, Felmérés) konkrét példákon és csoportos gyakorlatokon keresztül mennek végig.

A WEBINÁR MENETE

Bevezető (20 perc): Miért számít a természet az üzletnek? + Mi az a LEAP?

Majd háromszor ugyanaz a minta, fázisonként:

• 5 perc: Praktikus tanácsok – hogyan csináljátok

• 10 perc: Breakout szobákban csoportmunka a saját cég adataival

• 5 perc: Eredmények megosztása chatben, közös szintézis

L – Lokalizálás: Hol érintkezik a cégünk a természettel?

E – Értékelés: Mitől függünk, és mit teszünk a természettel?

A – Felmérés: Milyen kockázatok és lehetőségek következnek ebből?

Zárás (10 perc): A VS és ESRS kapcsolata + következő lépések + Q&A

MIT VISZ HAZA A RÉSZTVEVŐ?

A webinár végére minden résztvevőnek lesz egy első, saját cégére vonatkozó vázlata, amely tartalmazza:

• A legfontosabb természeti érintkezési pontokat az értékláncban (hol)

• A legjelentősebb függőségeket (mitől függ a működés) és hatásokat (mit teszünk a természettel)

• A legfontosabb természeti kockázatokat (fizikai és átállási) és lehetőségeket (hatékonyság, finanszírozás, piacok)

• Azt, hogy mindez hogyan kapcsolódik a Voluntary Standard (B4, B5, B6) és az ESRS E4 közzétételi kötelezettségeihez

• Egy konkrét következő lépést, amelyet a szervezeten belül meg tud tenni

A webináriumon részvétel ingyenes, de regisztrációhoz kötött.

Esemény részletei:

Esemény dátuma:

Esemény helyszíne:

Szervező:
